ராஜா பாஸ்கர சேதுபதி சில முறை திருவாவடுதுறைக்கு வருவதாக இருந்தது  எப்படியோ நின்று விட்டது. அவரை ஒரு முறையேனும் மடத்துக்கு அழைத்து வரவேண்டுமென்ற  ஆவல் மடத்ைதைச் சார்ந்தவர்களுக்கு இருந்தது. நான் புத்தகங்கள் வாங்கும்  பொருட்டுச் சென்னைக்குச் செல்ல எண்ணிய காலத்தில் ஸேதுபதி  சென்னையிலிருந்தார். “இந்தச் சமயத்தில் அவர்களைக் கண்டு எப்படியாவது  இங்கே வரும்படி கேட்டுக்கொள்ள வேண்டும். இந்தப் பொறுப்பு உங்களைச்  சார்ந்தது” என்று அம்பலவாண தேசிகர் என்னிடம் சொன்னார்.